"Апаҿа ауаҩы ицәа иақәтәаны ианыибалак, ашҳам аанымхартә еиԥш иалихыроуп, уи ихы дықәымгәыӷуазар, аҳақьымцәа дрыдҵаалар ауп. Анаҩс апаҿа ҭҵаатәуп уи ачымазарақәа алоу иаламу еилкаатәуп. Ауаҩы апаҿа аницҳа нахыс, хәы-мыш фы-мыш игәиҽанызароуп, ишуора халама, ихы ихьуама. Иара ахәаҷа ахьицаҳаз аҭыԥ ҟаԥшьхазар, ауаҩы иаразнак ахәышәтәырҭа дадҵаалар ауп. Апаҿақәа иныҟәыргоит аҿкы чымазарақәа ауаҩы иԥсҭазаара ашәараҭара иҭазыргыло", — ҳәа азгәалҭеит Арҷелиаԥҳа арадио Sputnik Аԥсны аефир аҟны.
Арҷелиаԥҳа: апаҿа ауаҩы изы ишәарҭоу аҿкы чымазара ныҟәнагоит
© Sputnik / Томас ТхайцукАнжела Арчелия
© Sputnik / Томас Тхайцук
Ҳҽырцәаҳахьчар шԥакәу ауаҩы иԥсҭазаара ашәарҭара иҭазыргыло апаҿақәа, абри арадио Sputnik Аԥсны аефир аҿы еиҭалҳәеит Ареспубликатә хәышәтәырҭа атерапиатә ҟәша аиҳабы Анжела Арҷелиаԥҳа.